OpenLLM-France/wikimedia huggingface dataset:
# Jimmy Somerville

Jimmy Somerville (Glasgow, Escòcia, 22 de juny de 1961) és un cantant i compositor escocès. Va arribar a Londres el 1980 i durant la dècada del 1980 va cantar en els grups anglesos Bronski Beat (amb Steve Bronski i Larry Steinbachek) i The Communards (amb Richard Coles), aconseguint grans èxits amb versions de clàssics de la música disco, i després va continuar la seva carrera en solitari. És conegut en particular per la seva poderosa veu de contratenor/falset. És obertament gai, i va participar activament en l'escena LGTBI de Londres; moltes de les seves cançons, com ara "Smalltown Boy", contenen rebuig a l'homofòbia i el seu ideari socialista i en contra de les polítiques de l'administració de Margaret Thatcher.
També ha tingut experiència en el món de la interpretació, i ha treballat en les pel·lícules Orlando (adaptació de Sally Potter de la novel·la homònima de Virginia Woolf; 1992) i Looking for Langston (d'Isaac Julien; 1989) i en l'episodi "Girltown" de la sèrie de televisió Lexx (2000).

## Discografia
### Amb Bronski Beat

* 1984: The Age of Consent (London Records)

### Amb The Communards

* 1986: Communards (London Records)
* 1987: Red (London Records)

### En solitari

* 1989: Read My Lips (London Records)
* 1995: Dare to Love (London Records)
* 1999: Manage the Damage (Gut Records)
* 2004: Home Again (Sony BMG)
* 2009: Suddenly Last Summer (Jess-E Musique Ltd.)
* 2015: Homage (Cherry Red)

## Referències

* 1 2 Echevarren, Enrique. «Jimmy Somerville, el eterno incomprendido» (en castellà). El Correo, 10-07-2018. [Consulta: 2 març 2020].
* ↑ Haggerty, George. Encyclopedia of Gay Histories and Cultures (en anglès). Routledge, 2013, p. 833. ISBN 1135585067.
* ↑ Walters, Barry. «His beat goes on – singer Jimmy Somerville» (en anglès). The Advocate, 20-06-2000. [Consulta: 19 abril 2009].
* ↑ «1984. Music: Bronski Beat, Smalltown Boy | Gay in the 80's: LGBT History» (en anglès). Gayinthe80s.com, 21-06-2012. [Consulta: 19 gener 2014].
* ↑ Martin, Laura. «Jimmy Somerville interview: 'I wanted people to love me'» (en anglès). The Independent, 28-02-2015. [Consulta: 2 març 2020].
* ↑ «Lexx: The Dark Zone Stories Girltown (TV Episode 2000) - Full Cast and Crew» (en anglès). Internet Movie Database. IMDb. [Consulta: 24 desembre 2019].
* ↑ Discografia de Bronski Beat a Discogs (anglès)
* ↑ Discografia de The Communards a Discogs (anglès)
* ↑ Discografia en solitari a Discogs (anglès)

## Enllaços externs

* Jimmy Somerville - Lloc web oficial
* Jimmy Somerville al British Film Institute (anglès)
* Interview with Jimmy Somerville Arxivat 2008-10-01 a Wayback Machine., entrevista a Chaos (anglès)
* How '80s LGBTQ band Bronski Beat’s haunting ‘Smalltown Boy’ made a difference: ‘It was very bold', article a Yahoo! (anglès)
# Novopàvlivka (Djankoi)

* Per a altres significats, vegeu «Novopàvlivka».
Novopàvlivka (en (ucraïnès): Новопавлівка, en rus: Новопавловка, Novopàvlovka) és un poble de la República Autònoma de Crimea a Ucraïna, que el 2014 tenia 351 habitants. Pertany al districte rural de Djankoi.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# La Masia (Castellar de la Ribera)

La Masia és una masia situada al municipi de Castellar de la Ribera, a la comarca catalana del Solsonès.

## Enllaços externs

* Fototeca del Solsonès: Article referit a aquesta masia
# Hidratació mineral

La hidratació mineral és una reacció química inorgànica on s'afegeix aigua a l'estructura cristal·lina d'un mineral. Amb aquest procés normalment es forma un mineral nou, el qual normalment es diu que és un hidrat seu.
En la terminologia de la geologia, el procés de la hidratació mineral es coneix com a alteració retrògrada, i ocorre en el metamorfisme retrògrad. Comunament va junt amb el metasomatisme i sovint és una característica de l'alteració de les parets de les roques al voltant de les menes de minerals. Generalment la hidratació mineral ocorre en concert amb la circulació hidrotermal la qual pot ser originada per l'activitat tectònica o ígnia.
La hidratació mineral també és un procés en el regolit que és el resultat de la conversió de minerals silicats en minerals argilosos.
Hi ha dos sistemes principals per a la hidratació dels minerals. Un d'ells és la conversió d'un òxid en un hidròxid doble, com és el cas de la hidratació de l'òxid de calci—CaO— a hidròxid de calci—Ca(OH)₂, l'altre és la incorporació de molècules d'aigua directament en l'estructura cristal·lina d'un nou mineral, com ocorre en la hidratació dels feldespats a minerals argilosos, granat (mineral) a clorita, o la kyanita a moscovita.
Algunes estructures minerals, per exemple, la montmorillonita, són capaces d'incloure una quantitat variable d'aigua sense canvis significatius de l'estructura mineral.
La hidratació és el mecanisme pel qual el ciment hidràulic com és el ciment Portland desenvolupen la resistència. El terme hidràulic en aquest cas indica l'afinitat química de la reacció d'hidratació.

## Referències

* ↑ Snellings, R.; Mertens G., Elsen J. «Supplementary cementitious materials». Reviews in Mineralogy and Geochemistry, 74, 2012, pàg. 211–278.
# Ieixivà Machon Meir

Machon Meir (en hebreu: מכון מאיר) és una ieixivà sionista ubicada al barri de Kiryat Moixé, a la ciutat de Jerusalem, Israel, prop del barri de Givat Xaul. Machon Meir és una de les més grans organitzacions de divulgació del judaisme a Israel, i l'únic institut d'ensenyament de la Torà en anglès, francès, espanyol, i rus, per aquells jueus que tenen poc o cap coneixement del judaisme, i poc o cap domini de l'idioma hebreu, la iexivà ofereix programes d'estudis intensius i a temps complet en aquestes llengües, amb programes que inclouen estudis de Torà, Guemarà, els ensenyaments del Rabí Abraham Isaac Kook, Història del poble jueu, Història d'Israel, Musar, Filosofia, i a més existeix un ulpan d'hebreu per aquells que precisin aprendre o millorar els seus coneixements del mateix.

## Història

Machon Meir va ser inaugurada després de la Guerra de Yom Kippur en 1973, pel rabí Dov Bigon. El rabí Bigon va estudiar a la Ieixivà Mercaz HaRav Kook amb el rabí Zvi Yehuda Kook, el fill del rabí Abraham Isaac Kook, el qual va ser el primer Rabí en Cap de l'Israel modern. És per això que, encara que Machon Meir i Mercaz haRav no estan oficialment afiliades, existeix una relació molt propera, les dues ieixivot tenen ideologies molt semblants, encara que la diferència més gran es que Mercaz HaRav està orientada cap aquells estudiants amb més experiència i coneixements del judaisme, mentre que Machon Meir té més recursos per a aquells alumnes que han tingut una educació jueva menys formal, o que tenen menor domini de l'idioma hebreu, o bé per aquells israelians que estan començant a donar els seus primers passos i volen fer teixuvà (penediment).
És comú trobar israelians que abans de complir el seu servei militar no seguien una vida religiosa, però després de culminar-lo, cerquen una major relació amb la seva herència jueva i amb Déu. També ha esdevingut una destinació per als no jueus de tot el món, o per a persones amb algun avantpassat jueu, i fins i tot per Anusim que cerquen convertir-se al judaisme. Una característica de Machon Meir que la fa diferent a les altres ieixivot i organitzacions de divulgació del judaisme (kiruv ), és que Machon Meir recolza la participació dels seus alumnes a la societat israeliana, en el Tzahal, i en la construcció i creixement de noves comunitats jueves, ensenyant als seus estudiants a tractar per igual a tots els jueus, sense importar el seu nivell d'observança religiosa, origen ètnic o posició social, emfatitzat tot això en el manament diví d'estimar al proïsme jueu.

## Enllaços externs

* meirtv.com/es Arxivat 2018-06-18 a Wayback Machine. (castellà)
# Oulankaïta

L'oulankaïta és un mineral de la classe dels sulfurs. Rep el seu nom de la zona on va ser descoberta.

## Característiques

L'oulankaïta és un sulfur de fórmula química (Pd,Pt)₅(Cu,Fe)₄SnTe₂S₂. Cristal·litza en el sistema tetragonal. La seva duresa a l'escala de Mohs es troba entre 3,5 i 4. Va ser descoberta a Lukkulaisvaara, al riu Oulanka (República de Carèlia, Rússia), l'únic indret on se n'ha trobat. L'oulankaïta argèntica és una varietat que conté plata, també trobada a la mateixa localitat tipus que l'oulankaïta.
Segons la classificació de Nickel-Strunz, l'oulankaïta pertany a «02.AC: Aliatges de metal·loides amb PGE» juntament amb els següents minerals: UM2004-45-Se:AgHgPd, pal·ladseïta, miassita, UM2000-47-S:CuFePdPt, oosterboschita, chrisstanleyita, jagüeïta, keithconnita, vasilita, tel·luropal·ladinita, luberoïta, telargpalita, temagamita, sopcheïta, laflammeïta i tischendorfita.

## Referències

* ↑ «Oulankaite» (en anglès). Mindat. [Consulta: 21 febrer 2016].
* ↑ «Oulankaite Mineral Data». [Consulta: 23 setembre 2021].
* ↑ «Argentian Oulankaite» (en anglès). Mindat. [Consulta: 21 febrer 2016].
# Josep Ricart i Rovira

Josep Ricart i Rovira (Avinyonet del Penedès, 1884 - Sant Pere de Ribes, 1959) fou el primer alcalde republicà i d'esquerres de Sant Pere de Ribes.
L'any 1902 presidia el sindicat obrer d'Avinyonet. L'any 1919 fou un dels fundadors de la Societat d'Agricultors Obrers de Sant Pere de Ribes. Fou empresonat entre 1921 i 1922 per tenir càrrecs en aquesta organització. L'any 1922 assolí l'alcaldia de Sant Pere de Ribes amb el vot favorable de 6 regidors del consistori, mentre que 4 votaren en contra. Va compatibilitzar l'alcaldia amb el càrrec de vicepresident del Comitè Central de la Unió de Rabassaires de Catalunya, càrrec que conservà fins al 1924. Empresonat de nou durant la dictadura de Primo de Rivera. Després de l'alçament del general Francisco Franco Bahamonde, formà part de la Col·lectivitat Agrícola Vilanovesa i fou partidari de la col·lectivització. Regidor de l'Ajuntament de Vilanova i la Geltrú entre el maig de 1938 fins i el gener de 1939. Patí exili a França entre 1939 i 1958.

## Referències

* ↑ Recull de biografies del Moviment Obrer de Vilanova i la Geltrú
# Nombre 196

El nombre 196 (CXCVI) és el nombre natural que segueix el nombre 195 i precedeix el nombre 197. La seva representació binària és 11000100, la representació octal 304 i l'hexadecimal C4. La seva factorització en nombres primers és 2²×7²; altres factoritzacions són 1×196 = 2×98 = 4×49 = 7×28 =14²; és un nombre 4-gairebé primer: 7×2×2×7 = 196. És el quadrat de 14.

## Referències

* ↑ «Properties of the number 196» (en anglès). [Consulta: 26 juliol 2021].
# Lake Lotawana

Lake Lotawana és una població dels Estats Units a l'estat de Missouri. Segons el cens del 2000 tenia 1.872 habitants.

## Demografia

Segons el cens del 2000, Lake Lotawana tenia 1.872 habitants, 815 habitatges, i 567 famílies. La densitat de població era de 475,5 habitants per km².
Dels 815 habitatges en un 26,5% hi vivien nens de menys de 18 anys, en un 59,4% hi vivien parelles casades, en un 5,9% dones solteres, i en un 30,4% no eren unitats familiars. En el 24,3% dels habitatges hi vivien persones soles el 5,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,71.
Per edats la població es repartia de la següent manera: un 19,6% tenia menys de 18 anys, un 4,8% entre 18 i 24, un 27,8% entre 25 i 44, un 34,9% de 45 a 60 i un 12,9% 65 anys o més.
L'edat mediana era de 44 anys. Per cada 100 dones de 18 o més anys hi havia 103,8 homes.
La renda mediana per habitatge era de 65.750 $ i la renda mediana per família de 72.500 $. Els homes tenien una renda mediana de 50.991 $ mentre que les dones 35.774 $. La renda per capita de la població era de 38.125 $. Entorn del 2,8% de les famílies i el 4,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lake Lotawana». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Lake Lotawana». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Olga Domènech i Morales

Olga Domènech Morales (Sabadell, 21 de setembre de 1988) ha estat una jugadora de waterpolo catalana.
Membre del CN Sabadell, va desenvolupar gran part de la seva trajectòria esportiva amb aquest club, amb el qual guanyà cinc Eurolligues femenines, tres Supercopes d'Europa, catorze Ligues espanyoles, tretze Copes de la Reina, deu Supercopes d'Espanya i deu Copes de Catalunya.
Capitana de l'equip des de la temporada 2009-10, va fitxar pel CN Terrassa el juny de 2019. Amb la selecció espanyola, ha sigut internacional en disset ocasions, destacant la seva participació en el Campionat d'Europa de 2006, el Campionat del Món de 2009 i a la Lliga mundial de waterpolo. Entre d'altres distincions, el 2009 va rebre la medalla de bronze de serveis distingits de la Reial Federació Espanyola de Natació.
A causa de l'aturada de les competicions esportives per la pandèmia per coronavirus de 2020, va donar suport en les tasques d'infermeria a l'Hospital Taulí de Sabadell.
Es va retirar de l'esport competitiu en la temporada 2021-2022.

## Palmarès

* 5 Eurolliga femenina de la LEN: 2010-11, 2012-13, 2013-14, 2015-16, 2018-19
* 3 Supercopa d'Europa de waterpolo femenina: 2013-14, 2014-15, 2016-17
* 14 Lliga espanyola de waterpolo femenina: 2003-04, 2004-05, 2006-07, 2007-08, 2008-09, 2010-11, 2011-12, 2012-13, 2013-14, 2014-15, 2015-16, 2016-17, 2017-18, 2018-19
* 13 Copa espanyola de waterpolo femenina: 2003-04, 2004-05, 2007-08, 2008-09, 2009-10, 2010-11, 2011-12, 2012-13, 2013-14, 2014-15, 2016-17, 2017-18, 2018-19
* 10 Supercopa espanyola de waterpolo femenina: 2009-10, 2010-11, 2011-12, 2012-13, 2013-14, 2014-15, 2015-16, 2016-17, 2017-18, 2018-19
* 10 Copa Catalunya de waterpolo femenina: 2009-10, 2010-11, 2011-12, 2012-13, 2013-14, 2014-15, 2015-16, 2016-17, 2017-18, 2018-19

## Referències

* ↑ «Olga Domènech Morales | enciclopedia.cat». [Consulta: 6 agost 2023].
* ↑ Bassas, Antoni. «Olga Domènech deixa el CN Sabadell després de 18 anys i fitxa pel CN Terrassa». Ara, 12-06-2019. [Consulta: 23 març 2020].
* ↑ «Olga Domènech: "Soc més útil a l'hospital que a casa"». L'Esportiu, 12-04-2020. [Consulta: 6 juny 2020].
* ↑ Sánchez, Jordi. «Olga Domènech, eterna capitana del Club: "El waterpolo va ser una etapa meravellosa"». iSabadell, 06-04-2023. [Consulta: 24 juliol 2023].

## Enllaços externs

* Entrevista a Olga Doménech: "Tengo más muñeca que cuerpo" - El País
# Lliga eslovaca de futbol

La Lliga eslovaca de futbol, oficialment Corgoň Liga, és la màxima competició futbolística d'Eslovàquia.
Fins a l'any 1935/36, cap equip eslovac participà en la lliga professional de futbol txecoslovaca. Els clubs prenien part a un campionat eslovè (de les categories inferiors) anomenat Zvazové Majstrovstvá Slovenska.
Eslovàquia es declarà independent el 14 de marc de 1939. Durant el període de la Segona Guerra Mundial es disputà una lliga eslovaca independent. Acabada la guerra, la lliga desaparegué fins, incorporant-se els clubs a l'estructura del futbo txecoslovac, fins a l'any 1994, un cop el país esdevingué de nou independent.

## Historial

Font: Txecoslovàquia, Zvazové Majstrovstvá Slovenska (1925-1933)
* 1925: 1.CsSK Bratislava
* 1925-26: 1.CsSK Bratislava
* 1927: 1.CsSK Bratislava
* 1927-28: SK Zilina
* 1928-29: SK Zilina
* 1929-30: 1.CsSK Bratislava
* 1930-31: Ligeti SC
* 1931-32: 1.CsSK Bratislava
* 1932-33: SK Rusj Uzhorod
Eslovàquia, campionats d'entre-guerra (1939-1944)
* 1939: Sparta Povazská Bystrica
* 1940: ŠK Bratislava
* 1941: ŠK Bratislava
* 1942: ŠK Bratislava
* 1943: OAP Bratislava
* 1944: ŠK Bratislava
* 1945: campionat abandonat
República Eslovaca (Des de 1994)
* 1993-94: ŠK Slovan Bratislava (1)
* 1994-95: ŠK Slovan Bratislava (2)
* 1995-96: ŠK Slovan Bratislava (3)
* 1996-97: 1. FC Košice (1)
* 1997-98: 1. FC Košice (2)
* 1998-99: ŠK Slovan Bratislava (4)
* 1999-00: Inter Bratislava (1)
* 2000-01: Inter Bratislava (2)
* 2001-02: MŠK Žilina (1)
* 2002-03: MŠK Žilina (2)
* 2003-04: MŠK Žilina (3)
* 2004-05: Artmedia Bratislava (1)
* 2005-06: MFK Ružomberok (1)
* 2006-07: MŠK Žilina (4)
* 2007-08: Artmedia Bratislava (2)
* 2008-09: ŠK Slovan Bratislava (5)
* 2009-10: MŠK Žilina (5)
* 2010-11: ŠK Slovan Bratislava (6)
* 2011-12: MŠK Žilina (6)
* 2012-13: ŠK Slovan Bratislava (7)
* 2013-14: ŠK Slovan Bratislava (8)
* 2014-15: AS Trenčín (1)
* 2015-16: AS Trenčín (2)
* 2016-17: MŠK Žilina (7)
* 2017-18: FC Spartak Trnava (1)
* 2018-19: ŠK Slovan Bratislava (9)
* 2019-20: ŠK Slovan Bratislava (10)
* 2020-21: ŠK Slovan Bratislava (11)
* 2021-22: ŠK Slovan Bratislava (12)
* 2022-23: ŠK Slovan Bratislava (13)

## Referències

* ↑ «Web oficial». futbalsfz.sk. [Consulta: 9 abril 2024].
* ↑ «Web del futbol eslovac». futbal.sk. [Consulta: 9 abril 2024].
* ↑ «Web del futbol eslovac 2». profutbal.sk. Arxivat de l'original el 2014-06-25. [Consulta: 9 abril 2024].
* ↑ «Slovakia - List of Champions». rsssf.com. [Consulta: 9 abril 2024].
# Josep Vidal i Cadellans

Josep Vidal i Cadellans (Barcelona, 1928 - Igualada, 1960) fou un escriptor català. En vida, només va publicar una novel·la, No era de los nuestros, amb la qual va guanyar el Premi Nadal de 1958. Pòstumament, van sortir a la llum tres obres més.

## Obra

* No era de los nuestros (1958); Premi Nadal de novel·la.
* Juan y la otra gente (1960).
* Cuando amanece (1961).
* Ballet para una infanta (1972).

## Referències

* ↑ «L'AUGA redescobreix la història de Josep Vidal Cadellans» (en catalan). [Consulta: 7 gener 2020].
* ↑ Veuanoia. «Opinió: "Vidal Cadellans, un Premi Nadal", per Jaume Ferrer i Piñol», 16-05-2018. [Consulta: 7 gener 2020].
* ↑ «📌 José Vidal Cadellans» (en castellà). [Consulta: 7 gener 2020].
# Nombre 204

El nombre 204 (CCIV) és el nombre natural que segueix el nombre 203 i precedeix el nombre 205. La seva representació binària és 11001100, la representació octal 314 i l'hexadecimal CC. La seva factorització en nombres primers és 2²×3×17; altres factoritzacions són 1×204 = 2×102 = 3×68 = 4×51 =6×34 = 12×17. És un nombre d'Erdős-Woods.
Es pot representar com a la suma de dos nombres primers consecutius: 101 + 103 = 204; és un nombre 4-gairebé primer: 3 × 2 × 2 × 17 = 204.

## En altres dominis

* 204 és el prefix telefònic de Manitoba.

## Referències

* ↑ (successió A059756 a l'OEIS)
* ↑ «Country Codes» (en anglès). [Consulta: 4 desembre 2017].
# Leporinus bimaculatus

Leporinus bimaculatus és una espècie de peix de la família dels anostòmids i de l'ordre dels caraciformes.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conca del riu Tocantins al Brasil.

## Referències

* ↑ Spix J. B. von & Agassiz L. 1829-1831. Selecta genera et species piscium quos in itinere per Brasiliam annos MDCCCXVII-MDCCCXX jussu et auspiciis Maximiliani Josephi I.... colleget et pingendso curavit Dr J. B. de Spix.... Monachii. Selecta Piscium Brasiliam. Part 1: i-xvi + i-ii + 1-82, Pls. 1-48.
* ↑ BioLib (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Garavello, J.C. i H.A. Britski 2003. Anostomidae (Headstanders). p. 71-84. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Hassuwa

Hassuwa o Hassu (Haššuwa o Haššu), era una ciutat del nord de Síria, a la regió de la moderna Maraix, que probablement va caure en mans dels hurrites cap a la meitat del segle xvi aC.
Hattusilis I va atacar la ciutat cap a l'any 1650 aC, ja que s'havia aixecat contra ell amb ajuda d'algunes ciutats veïnes. Va travessar un riu i va sotmetre tot el territori i la ciutat «com un lleó amb les urpes». Va reduir-la a pols i es va emportar totes les seves riqueses, amb les que va omplir la ciutat d'Hattusa. Diu que la quantitat de plata i or era incalculable. També es va emportar els déus d'aquella ciutat
Més tard, el rei hitita Telepinus la va destruir completament, abans del 1500 aC. Podria ser la mateixa ciutat esmentada anteriorment a les fonts hitites com Hasum (el regne de Mama assiri) o bé la ciutat no identificada de Hahhu (en altres transcripcions es diu Hakku o Hakhkhu).

## Referències

* ↑ Bernabé, Alberto (ed.). Historia y leyes de los hititas: textos del Imperio Antiguo. Tres Cantos: Akal, 2000, p. 105 i 157. ISBN 8446011239.
# Iamforinna

Iamforinna (en llatí: Iamphorynna) era la capital dels medis (maedi) de Macedònia. La va ocupar l'any 211 aC Filip V de Macedònia fill de Demetri II. És probablement la moderna Vrania (Ivorina) a la vall del riu Morava.
Esteve de Bizanci, citant Diodor de Sicília, l'anomena Phorunna o Phorounna, en grec antic Φόρουννα.

## Referències

* ↑ Smith, William (ed.). «Iamphorina». Dictionary of Greek and Roman Geography (1854). [Consulta: 17 juliol 2021].
* ↑ Esteve de Bizanci. Ethnica (Ἐθνικά), s.v.